**Sióagárd KÖZSÉG ÖNKORMÁNYZATA KÉPVISELŐ-TESTÜLETE**

**…../2016. (........) önkormányzati rendelete**

**az önkormányzat 2016. évi költségvetéséről**

Sióagárd Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában, valamint az államháztartásról szóló 2011. évi CXCV. törvény 23. § (1) bekezdésében foglalt felhatalmazás alapján, Magyarország helyi önkormányzatairól szóló 2011. évi CLXXXIX. törvény 111. §-ában foglaltak szerint Sióagárd Község Önkormányzata 2016. évi költségvetéséről a következőket rendeli el:

**1. § A rendelet hatálya**

(1) A rendelet hatálya a képviselő-testületre, annak bizottságára, az önkormányzatra és az önkormányzat irányítása alá tartozó költségvetési szervekre (intézményekre) terjed ki.

**2. § A költségvetés bevételei és kiadásai**

(1) A képviselő-testület az önkormányzat 2016. évi költségvetését:

|  |  |
| --- | --- |
| **103.405.541 Ft** | **Költségvetési bevétellel** |
| **103.405.541 Ft** | **Költségvetési kiadással** |
| **0 Ft****3.441.778 Ft****-3.441.778 Ft** | **Költségvetési egyenleggel****-ebből működési** **felhalmozási** |

állapítja meg.

(2) Az önkormányzat működési, fenntartási kiadási előirányzatait a képviselő-testület a következők szerint hagyja jóvá:

működési kiadások előirányzat összesen: **89 008 133** forint

aa.) személyi jellegű kiadások: 22 318 954 forint

ab.) munkaadókat terhelő járulékok: 4 791 948 forint

ac.)dologi, egyéb folyó kiadások: 42 696 280 forint

ad.) ellátottak juttatásai: 8 000 000 forint

ae.) egyéb működési kiadások: 11 197 000 forint

af.) tartalék: 3 951 forint

b.) Az önkormányzat felújítási és felhalmozási kiadásai összesen **14 397 408** forint.

A felújítási és felhalmozási kiadásokból:

ba.) a beruházások előirányzata:4 627 664 forint

bb.)belföldi finanszírozási kiadások előirányzata: 0 forint

bc.) felhalmozási célú tartalék előirányzata: 0 forint

(3) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1. melléklete* alapján határozza meg a képviselő-testület.

(4) A bevételek és kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *3.* *mellékletek* és 14, melléklet szerint állapítja meg.

(5) A működési és felhalmozási bevételek és kiadások előirányzatai mérlegszerű bemutatását önkormányzati szinten a *2. melléklet* részletezi.

**3. § A költségvetés részletezése**

A Képviselő-testület az önkormányzat 2016. évi költségvetését részletesen a következők szerint állapítja meg:

(1) Az Önkormányzat adósságot keletkeztető ügyletekből és kezességvállalásokból fennálló kötelezettségeit a 7*.* *melléklet* részletezi.

(2) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 8*. melléklet* tartalmazza.

(3) Az Önkormányzat 2016. évi adósságot keletkeztető fejlesztési céljait az 7*.* *melléklet* részletezi.

(4) Az Önkormányzat költségvetésében szereplő beruházások kiadásainak beruházásonkénti részletezését a 4*. melléklet* szerint határozza meg.

(5) Az önkormányzat költségvetésében szereplő felújítások kiadásait felújításonként a 5*.* *melléklet* szerint részletezi.

(6) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 6*. melléklet* szerint hagyja jóvá.

(7) A 2. § (1) bekezdésében megállapított bevételek és kiadások önkormányzati, továbbá költségvetési szervenkénti megoszlását, és az éves (tervezett) létszám előirányzatot és a közfoglalkoztatottak létszámát költségvetési szervenként, feladatonként és azon belül kötelező feladatok, önként vállalt feladatok, államigazgatási feladatok szerinti bontásban a *9, mellékletek és 14. melléklet* szerint határozza meg.

(8) Az Önkormányzat a kiadások között 3 951 Ft általános, 0 Ft céltartalékot állapít meg.

**4. § A költségvetés végrehajtásának szabályai**

 (1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

 (2) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

 (3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

 (4) Amennyiben a költségvetési szerv harminc napon túli, lejárt esedékességű elismert tartozásállományának mértéke két egymást követő hónapban eléri az éves eredeti kiadási előirányzatának 10%-át vagy a százötven millió forintot, az irányító szerv a költségvetési szervhez önkormányzati biztost jelöl ki..

 (5) A költségvetési szerv vezetője e rendelet *13. mellékletében* foglalt adatlapon köteles a tartozásállományról adatot szolgáltatni. A költségvetési szerv az általa lejárt esedékességű elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

 (6) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

 (7) A finanszírozási bevételekkel és kiadásokkal kapcsolatos hatásköröket a képviselő-testület gyakorolja.

 (8) A képviselő-testület az önkormányzat létszám-előirányzatát:

 a.) 8 fő átlagos statisztikai állományi létszámban

 aa.) ebből 1 fő társadalmi megbízatású polgármestere,

 ab.) 7 fő közalkalmazott,

 ac.) 4,8 fő közfoglalkoztatott átlagos állományi létszámban,

 b.) 8 fő az év utolsó napján foglalkoztatható záró-létszámban állapítja meg.

**5. § Az előirányzatok módosítása**

 (1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt.

(2) A képviselő-testület az Önkormányzat bevételeinek és kiadásainak módosítását és a kiadási kiemelt előirányzatok közötti átcsoportosítás jogát a polgármesterre átruházza.

 (3) Az (2) bekezdésben foglalt átcsoportosításról a polgármester negyedévente köteles beszámolni, a költségvetés módosítására egyidejűleg javaslatot tenni. Az átruházott hatáskörű előirányzat-módosítási jogkör 2016. december 31-ig gyakorolható.

 (4) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a képviselő-testületet tájékoztatja.

**6. § A gazdálkodás szabályai**

 (1) A polgármester köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a a polgármestert terheli.

(2) Az önkormányzat az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

(3) A polgármester 2016. évi cafetéria-juttatása .......... forint, mely magába foglalja a juttatás közterheit is.

(4) A közalkalmazottak 2016. évi cafetéria-juttatása .........forint, mely magába foglalja a juttatás közterheit is.

(5) A bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A pénzforgalmat elsősorban a bankszámlákon kell bonyolítani. A készpénzben történő kifizetések az alábbiak lehetnek:

a)      külső személyi juttatásokra: megbízási díj, hó közi kifizetések, képviselők tiszteletdíja, költségtérítés, önkormányzati díjak,

b)      közfoglalkoztatásban résztvevők bére,

c)      elszámolásra kiadott összegekre: kiküldetési költségre, beszerzésre, reprezentációra, üzemanyag vásárlásra, postaköltségre,

d)     készlet és kis értékű tárgyi eszköz beszerzésre 200 e Ft-ig,

e)      kiküldetési kiadásokra,

f)       kisösszegű szolgáltatási kiadásokra 100 e Ft-ig,

g)      társadalom- és szociálispolitikai juttatásokra, az ellátottak pénzbeli juttatásainak kifizetésére.

(6) A képviselő-testület a polgármester működéshez szükséges forráskeretét 100. ezer forintban határozza meg.

**7. § A költségvetés végrehajtásának ellenőrzése**

(1) Az önkormányzati költségvetési szervek ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért az önkormányzat esetében a jegyző a felelős.

(2) Az Önkormányzat a belső ellenőrzés kialakításáról az Alisca Comp Kft. 7163 Mőcsény, Béke utca 85. szám alatt bejegyzett cég útján gondoskodik. A megfelelő működtetésről és a függetlenség biztosításáról a jegyző köteles gondoskodni.

# 8. § Záró és vegyes rendelkezések

(1) Ez a rendelet 2016. február ..... napján lép hatályba, rendelkezéseit 2016. január 1. napjától kell alkalmazni.

(2) A rendelet hatálybalépésével egyidejűleg az 1/2015. (II.16.) önkormányzati rendelet hatályát veszíti.

(3) A rendelet kihirdetéséről helyben szokásos módon a jegyző gondoskodik.

 Gerő Attila Garai László

 polgármester jegyző

|  |  |
| --- | --- |
| Kihirdetési záradék:A rendelet 2016. február....napján kihirdetésre került. Balogh Györgyi aljegyző |  |
|  | Balogh Györgyi  |
|  |  |